CELEX: 62010TN0267
Language: mt
Date: 2010-06-16 00:00:00
Title: Kawża T-267/10: Rikors ippreżentat fis- 16 ta’ Ġunju 2010 — Land Wien vs Il-Kummissjoni

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/42
            
         Rikors ippreżentat fis-16 ta’ Ġunju 2010 — Land Wien vs Il-Kummissjoni
   (Kawża T-267/10)
   ()
   2010/C 234/76
   Lingwa tal-kawża: il-Germaniż
   
      Partijiet
   
   
      Rikorrent: Land Wien (rappreżentant: W.-G. Schärf, avukat)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tannulla d-deċiżjoni tal-25 ta’ Marzu 2010;
            
         
               —
            
            
               tiddikjara li l-Kummissjoni Ewropea kisret ir-Regolament (KE) Nru 1049/2001 (1), peress li ma bagħtitx lir-rikorrent d-dokumenti kollha dwar il-kostruzzjoni tal-unitajiet 3 u 4 tal-impjant nukleari ta’ Mochovce li ntalbu minnu, u, għalhekk, naqset milli taġixxi fis-sens tal-Artikolu 265 TFUE, u konsegwentement kisret il-paragrafu 3 tar-Regolament Nru 1049/2001;
            
         
               —
            
            
               tikkundanna lill-Kummissjoni għall-ispejjeż kollha sostnuti mil-Land Wien fil-proċeduri.
            
         
      Motivi u argumenti prinċipali
   
   Ir-rikorrent jikkontesta d-deċiżjoni tal-Kummissjoni tal-25 ta’ Marzu 2010 li permezz tagħha ġiet imwaqqfa l-proċedura relatata mal-ilment tiegħu kontra t-tlestija tal-unitajiet 3 u 4 tal-impjant nukleari ta’ Mochovce fis-Slovakkja. Barra minn hekk, ir-rikorrent jikkontesta l-fatt li l-Kummissjoni ma bagħtitx id-dokumenti kollha li huwa talab relatati mal-kostruzzjoni tal-unitajiet 3 u 4 tal-impjant nukleari ta’ Mochovce u, b’dan il-mod, hija naqset milli tieħu azzjoni fis-sens tal-Artikolu 265 TFUE.
   Insostenn tar-rikors tiegħu, ir-rikorrent jinvoka l-fatt li l-Kummissjoni, permezz tad-deċiżjoni tagħha tal-25 ta’ Marzu 2010, kisret id-Direttiva 2003/35/KE (2) u d-dritt fundamentali stabbilit fl-Artikolu 37 tal-Karta tad-Drittijiet Fundamentali tal-Unjoni Ewropea.
   Fir-rigward tat-talba tiegħu għal informazzjoni, ir-rikorrent jiddikjara li t-trattament mhux xieraq li ngħatalu jikser l-Artikolu 42 tal-Karta tad-Drittijiet Fundamentali. Barra minn hekk, hemm ukoll ksur tal-Artikolu 7 tar-Regolament Nru 1049/2001.
   Ir-rikorrent isostni wkoll li peress li naqset milli tieħu azzjoni fir-rigward tal-ilment u tat-talba għal informazzjoni, il-Kummissjoni kisret l-obbligi tagħha li tieħu azzjoni pprovduti fit-Trtttat KEFA u kif stabbiliti fis-sentenza tal-Qorti tal-Ġustizzja tas-27 ta’ Ottubru 2009, Kawża C-115/08, ČEZ (li għadha ma ġietx ippubblikata fil-Ġabra).
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
   
      (2)  Direttiva 2003/35/KE tal-Parlament Ewropew u tal-Kunsill, tas-26 ta’ Mejju 2003, li tipprovdi għall-parteċipazzjoni pubblika rigward it-tfassil ta’ ċerti pjani u programmi li għandhom x’jaqsmu ma’ l-ambjent u li temenda d-Direttivi tal-Kunsill 85/337/KEE u 96/61/KE rigward il-parteċipazzjoni pubblika u l-aċċess għall-ġustizzja (ĠU Edizzjoni Speċjali bil-Malti, Kapitolu 15, Vol. 7, p. 466).